Lars

""Pomerite se, dovraga! Nije to pas, to je nekakav stvor! Samo imitira psa, nije realan! SKLONITE SE, BUDALE!!!""

― Lars pokušava da upozori posadu Ispostave 31 u vezi norveškog vučnog psa (na norveškom doduše)

Lars je bio član posade norveških istraživača u Istraživačkoj postaji￼, koju su Norvežani zvali Tule stanica, po njihovoj mitologiji, iako je na Norveškim teritorijama Južnog pola a ne u mitološkoj Hiperboreji. Postoji i Južno Tule, doduše, na ostrvima Sendvič, nedaleko odatle (argentinska/britanska ostrva).

## **Sled događaja**

Pre nego što je angažovan kao trener teretnih pasa, Lars, ili kako bi se pravilnije čitalo Larš, je bio profesionalni vojnik u Norveškoj kraljevskoj armiji tokom Hladnog rata, ne zna se tačno kog čina, i ne zna se da li su Norvežani bili slani (slati, ne posoljeni) u ledenu pustinju po kazni, jer, njima led baš i nije kazna, kao što očigledno vidimo u slučaju R.J. MekRidija i drugih, kojima se vidi da nisu svojevoljno, već po kazni ili zbog love ovde. Nije nešto zabeleženo da je bio "kerovođa", ali je zabeleženo da je stručnjak za eksplozive i oružje (naročito ne znam zašto bacač plamena) i da je „izuzetno smiren i pribran i u najtežim situacijama”. Što je i pokazao kada je Stvor infiltrirao u Tule stanicu. Za razliku od drugih, koje kada vidimo smirene ili ravnodušne, odmah pretpostavimo da su pokvarenjaci koji su već upućeni u sve ovo, u njegovu prostodušnost ne sumnjamo. Vidimo da kreće da sa Semom Karterom ubije Stvora potpuno iskreno, što mu samo doprinosi da drugi ne sumnjaju u njega. Kejt Lojd, američki paleontolog ima beskrajno poverenje u njega i samo njemu se od cele norveške posade obraća za pomoć.

Naročito otkad je ubio prvu ženu preobraćenika - Žilijet. Dobrovoljno joj pokazuje svoje plombe (test koji je Kata smislila tiho i tajno, jer Stvor ne može da replicira neorgansku materiju). Kada pokušaju da izvrše taj isti test nad dvojicom Amerikanaca pilota, Semom i Derekom Džejmisonom, čiji je helikopter ukrao Stvor, jer su mislili da ih je inficirao, pa su ih zatvorili u šupu (iako oni ni ispočetka nisu imali plombe, našli bi im nešto drugo, na primer Sem je imao minđušu), dvojica su ga zaskočila i zaključala. JER su pokvarenjaci i tu po kazni. U drugoj šupi doduše. To ga je, opet, spasilo. Ostao je među poslednjima živ (osim njega i Matíjas, koji je sve vreme bio odsutan, poprilično sumnjivo, i Kejt, čija je sudbina nepoznata posle događaja. Kao i Čajlds i MekRidi, sumnja se da je strahovito promrzla, ali ipak preživela, i da je kod Rusa). Piloti su zatim razneli Pedera i Edvarda, koji je ustvari Stvor, koji je zatim ubio jednog pilota, i asimilirao Jonasa i Adama. Kolin, Englez, se sam ubio. Ostali su samo Kejt, pilot Sem i zaključani Larš. Sem i Kejt pale bazu i jure do svemirskog broda brzo (tamo ih obojicu probada Stvor). Cela baza je eksplodirala. Njihov pilot, Matíjas vidi eksploziju iz daljine i brzo doleće do ruševina (šta je tamo radio, ne znamo), gde Lars od njega zahteva da mu pokaže zube, pod pretnjom pištoljem. Matíjas ne razume, ali pokazuje. Čovek je, ali to ga i dalje ne opravdava. Emulat malamut, to je rasa pasa najpoznatija po sposobnosti da izađe iz zatvorenog prostora, kida zubima žicu i iskače, beži iz baze, ali ga njegov trener, Larš, izveštenog oka zapazi i zapazi da to više nije njegov švrća, i dvojac brzo ulazi u jedini neuništeni (Matíjasov) helikopter, da brže bolje zaustave najopasnije biće trenutno na planeti, koje može uništiti čitavu planetu. Pucaju na njega iz snajpera iz vazduha.

Nadlećući beskrajnu belu pustoš, ko zna koliko su ga dugo jurili \*1, dolaze polako u vidokrug Ispostave 31, Američkog istraživačkog centra na prostoru Američkih teritorijalnih pretenzija￼. Još pucaju na kuče kako bi ga ubili, ali ga uporno promašuju, nije lako, a možda i Matíjas namerno ljulja helikopter (možda radi za Vladu, ili je čak i sam Stvor), čak i ručnim bombama promašuju, zato Larš naređuje da slete, da se primire. Baš ispred postaje. Matíjas istrčava iz helikoptera, skida osigurač i umesto njega, iz ruke mu iskače bomba i pada u duboki sneg (ma dajte, mora da je Stvor, niko nije ovoliko trapav, ili ... namerno trapav, pošto bomba uništava helikopter, doduše i njega, mada kao što vidimo sa Edvardom Volnerom, eksplozija ne nanosi nešto mnogo štete repligängerima). Larš je bio kao i uvek, pribraniji i pobegao je od eksplozije. Ustaje, ošamućen, ali i dalje stabilan, i upozorava Amere o psu koji je upravo skočio na Džordža Beningsa i liznuo ga (i verovatno zarazio, ne znam da li može pljuvačkom), ali doduše na norveškom, i to sa nemačkim akcentom \*2, i niko ga ne razume. Ali razumeju metak. Pogađa Beningsa u koleno uspaničen po prvi put. Ne viđa se svaki dan okupacija tvoje rodne planete od strane proždrljivog strašnog stvora. Počne da puca nasumično. Gari ga nacillja kroz polomljeno staklo i pogađa pravo u oko (za njega TEK sumnjamo da radi za Vladu). Mrtav je na mestu. Mada se malo trza. Poslednje što vidimo od njega je na stolu za disekciju doktora Kopera.

## Baza

— U predstavku, Stvor (2011), Larš je zapravo jedini koji ne komunicira sa Amerikancima na engleskom, iako mu se Kejt poverava i priča s njim, ne zna ni reč na engleskom, samo maternji, norveški, ali kako kaže Karl, uradiće sve što kažeš –

— Tačan najtačniji prevod upozorenja sa norveškog je : "Se til helvete og kom dere vekk! Det er ikke en bikkje, det er en slags ting! Det imiterer en bikkje, det er ikke virkelig(werclich)! KOM DERE VEKK, IDIOTER!" - "Idite dođavola, sklonite se! To nije kuče, to je nekakav stvor! Koji imitira kuče, to nije stvarno! SKLONITE SE IDIOTI!!! (Reč kuče koju koristi potreseni Lars je malo neuobičajena za norveški, formalnije bi bilo hund, neodređenog roda, kuče je više onako neformalno, čak i uvredljivo, nešto kao kod nas k\*čka (bittje, bitch), pa mu onda dođe nepravilno, gramatička greška, jer morali bismo na norveškom reći "den bikkje" pa čak i "den ting (Thing)" AKO za njih kaže da su nestvarni. Ne može neutralno det. To bi moglo DA je neutralni hund. Međutim...ako se odnosi na čitavu situaciju, onda je pravilno - to, to nije stvarno, čitavo to, čitava stvar, Stvor. To što se sveukupno zbiva, nije realno) –

— Lars se isto kao i Čajlds razmišlja da li da zapali Stvora kada ga prvi put vidi, ali ne zato što im je bilo žao, nego baš zato što su najpromišljeniji među posadom, pa su se razmislili da možda vatra ne izazove goru reakciju, jer ih led očigledno uspavljuje –

— Lars je poslednji preživeli Norvežanin, koji je prešao i u nastavak, Stvor (1982). Jedina koja ga je možda nadživela iz Tule stanice je možda Kejt, koja takođe ubija...ono što je ona mislila da je poslednji Stvor, strahotni okupator naše planete –

#### *Ispostava*

– Puno ime mu je Larš Bolén.Mada sam to našao na nekim opskurnim mestima, ne na zvaničnim. U isečenoj sceni u "nastavku" iz 1982. Gari, glavnokomandujući Ispostave 31, nalazi one vojničke pločice na Larsu, sa kojih čita "Jans Bolen". Međutim može biti da je samo L zaličilo na J, jer je odavno bio vojnik, a i možda je umazano, krvlju. A i inače Jans ne postoji u Norveškoj. U susednim zemljama da, ali ne i u Norveškoj, tamo je Jens. Scena je ionako isečena, i to zbog toga što je trepnuo. Iako su mogli da objasne da je Stvor, ili da ga jednostavno nisu ubili, mrzelo ih je —

– GlumE ga Lari Dž.(Džejkob, zvani Lars) Franko, inače zet Kurta Rasela (koji je režirao, producirao, i glumio u mnogim filmovima - moj omiljeni Princ tame, Oni žive, Apokalipsa danas, i šurakove filmove Velika gužva u Kineskoj četvrti i Bekstvo iz Njujorka) , mada se skoro jedva i vidi, a i sinhronizovan je, i Jurgen Langéle (Ja sam Dina i Kurva), norveški glumac, u predstavku iz 2011. —

– Dijalog na početku nije napisan italik kurzivom, jer je na drugom jeziku —

### *Fusnote i reference*

\*1 Reći ćemo 29 minuta, u čast 29 godina koliko je prošlo između Larsovog poslednjeg i prvog (tim redom) pojavljivanja u helikopteru koji juri malamuta, a i ne verujem da su imali goriva za više, jer se Matíjas upravo vratio sa misije, a nije se dopunio, nije ni da ima odakle, a i glupo je da toliko dugo ne mogu da ga nađu, a ako kažemo manje, onda će značiti da su dve stanice dosta blizu, a nisu, jer Sem kaže Kati da ide u rusku, tada još uvek neprijateljsku, iako su oboje Amerikanci, a i ona je udaljena najmanje 50-tak kilometara

\*2 Jer bolje nisu umeli, u originalnoj postavi, jedini koji je imalo znao norveški bio je glumac koji je glumio Matíjasa, a to je Norbert Vajser, Nemac, pa ga je on sinhronizovao, jer je on 101% Amerikanac, ali može da prođe, kao jugoistočna verzija norveškog, koji se priča u Oslu, iako je akcent pomalo čudan na uvo Norvežanima, u predstavku ih oboje glume Norvežani, pa je verovatno bolje